́тъ настоя́тель надъ̑ ка́менемъ мл҃тву сію̀: ̑и іи҃се хрс̑тѐ, сн҃е бг҃а жива́гѡ, и́стинный бж҃е, сія́ніе и ѡ́бразе безнача́льнагѡ ѻц҃а̀, и животѐ вѣ́чный:краеуго́льный сы́й ка́мень, ѿ пречс̑тыя дв҃и́ческія горы̀ безъ̑ ру́къ му́жескагѡ сѣ́мене ѿсѣ́ченныя, и непозы́блемое своея̀ цр҃кве ѡснова́ніе:и́же излія́ніемъ чс̑тны́я твоея̀ кро́ве свою̀ цр҃ковь ѡснова́лъ єсѝ, сме́ртію же воздви́глъ, воскрс̑ніемъ соверши́лъ, вознесе́ніемъ бл҃гослови́лъ, соше́ствіемъ же ст҃а́гѡ твоегѡ̀ дх҃а ѡст҃и́лъ и разшири́лъ ю̀ єсѝ:тебѐ ны́нѣ смире́ннѡ мо́лимъ, послѝ бл҃года́ть ст҃а́гѡ твоегѡ̀ дх҃а, и бл҃гословѝ положе́ніе ка́мене сегѡ̀, и всѐ ѡснова́ніе начина́ющагѡся зда́нія, въ сла́ву прест҃а́гѡ твоегѡ̀ и́мене, въ че́сть же и па́мять ст҃а́гѡ твоегѡ̀ и ты̀, и́же єсѝ а́лфа и ѡме́га, нача́ло и коне́цъ, и́же исконѝ вся́чєская созда̀, бу́ди нача́ло, умноже́ніе и соверше́ніе дѣ́лу сему̀, кти́торѡвъ же и дѣ́лателей бл҃гословѝ, и дѣ́лу ру́къ и́хъ поспѣшѝ, и вся̂ потрє́бная къ соѡруже́нію и соверше́нію хра́ма сегѡ̀ твои́мъ бж҃е́ственнымъ про́мысломъ изъ̑ѻби́льнѡ умно́жи:я́кѡ да бу́детъ хра́мъ соверше́нъ и по́лнъ твоея̀ сла́вы, и въ не́мъ просла́вится твоѐ прест҃о́е и вели́кое и́мя со ѻц҃е́мъ и прест҃ы́мъ дх҃омъ, бл҃гослове́но су́щее всегда̀ ны́нѣ и при́снѡ, и во вѣ́ки вѣкѡ́въ